Ettepanek:Nõukogu määrus, millega muudetakse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend EN . /* KOM/2009/0588 lõplik - CNS 2009/0163 */





[pic] | EUROOPA ÜHENDUSTE KOMISJON | Brüssel 29.10.2009 KOM(2009)588 lõplik 2009/0163 (CNS) Ettepanek: NÕUKOGU MÄÄRUS, millega muudetakse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend EN . SELETUSKIRI KONTEKST Island esitas 16. juulil 2009 nõukogule Euroopa Liiduga ühinemise taotluse. Üldasjade nõukogu otsustas 27. juuli 2009. aasta istungil rakendada Euroopa Liidu lepingu artiklis 49 sätestatud menetlust, tuletades meelde Euroopa Ülemkogu 14.–15. detsembri 2006. aasta kohtumisel esitatud uuendatud konsensust laienemise küsimuses, eelkõige põhimõtet, et iga kandidaatriiki hinnatakse tema saavutuste järgi. Sellest tulenevalt paluti komisjonil esitada nõukogule oma seisukoht Islandi taotluse suhtes. Seni, kuni komisjon nõukogule oma seisukoha esitab, võib Islandit käsitada potentsiaalse kandidaatriigina. Seepärast tuleb muuta nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend,[1] et Island saaks kasutada abi, mida potentsiaalsetele kandidaatriikidele ühinemiseelse abi rahastamisvahendi raames antakse. Esimene muudatus tehakse II lisas ja sellega nähakse ette Islandi lisamine potentsiaalsete kandidaatriikide loetellu. Teine muudatus tehakse artiklis 4, milles on sätestatud, et kõnealuse määruse alusel osutatakse abi kooskõlas Euroopa partnerlustes ja ühinemispartnerlustes ühinemiseelseks perioodiks kehtestatud üldise poliitikaraamistikuga ning võttes arvesse komisjoni iga-aastasesse laienemispaketti kuuluvaid aruandeid ja strateegiadokumente. Arvestades, et Euroopa partnerlused ja ühinemispartnerlused on kavandatud eelkõige Lääne-Balkani riikide ja Türgi jaoks, kellele antakse suuniseid ELiga integreerumiseks ja oma õiguse acquis' ga vastavusseviimiseks, ja et Island kuulub Euroopa Majanduspiirkonda, tuleb artiklis 4 teha väike muudatus, s.t lisada sellesse lõik, milles täpsustatakse, et Islandile antakse toetust ainult komisjoni iga-aastasesse laienemispaketti kuuluvate aruannete ja strateegiadokumentide alusel. Nimetatud muudatuse alusel ei kohaldata Euroopa ja ühinemispartnerlusi Islandi suhtes. Ettepaneku valdkonnas kehtivad õigusnormid Komisjoni määrus (EÜ) nr 718/2007, 12. juuni 2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend[2]. Kooskõla Euroopa Liidu muude tegevuspõhimõtete ja eesmärkidega Ei kohaldata. KONSULTEERIMINE HUVITATUD ISIKUTEGA, EKSPERDIARVAMUSTE KOGUMINE JA KASUTAMINE Huvitatud isikute ega välisekspertidega ei olnud vaja konsulteerida. Mõju hindamine Ei kohaldata. ETTEPANEKU ÕIGUSLIK KÜLG Kavandatud meetmete kokkuvõte Nõukogu 17. juuli 2006. aasta määruse (EÜ) nr 1085/2006 (millega luuakse ühinemiseelse abi rahastamisvahend) II lisa tuleb muuta, lisades potentsiaalsete kandidaatriikide loetellu Islandi. Õiguslik alus Euroopa Ühenduse asutamislepingu artikkel 181a koostoimes Euroopa Liidu lepingu artikliga 49. Subsidiaarsuse põhimõte Ei kohaldata. Proportsionaalsuse põhimõte Ei kohaldata. Vahendi valik Kavandatud vahend: nõukogu määruse muutmine. Muud vahendid ei oleks asjakohased järgmisel põhjusel: määrust peab muutma määrusega. MÕJU EELARVELE Puudub. Täiendav teave Lihtsustamine Ei kohaldata. 2009/0163 (CNS) Ettepanek: NÕUKOGU MÄÄRUS, millega muudetakse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 181a , võttes arvesse komisjoni ettepanekut[3], võttes arvesse Euroopa Parlamendi arvamust[4], võttes arvesse Regioonide Komitee arvamust[5] ning arvestades järgmist: 1. Nõukogu 17. juuli 2006. aasta määrusega (EÜ) nr 1085/2006,[6] millega luuakse ühinemiseelse abi rahastamisvahend, on ette nähtud kandidaatriikide ja potentsiaalsete kandidaatriikide abistamine nende järkjärgulisel kohanemisel Euroopa Liidu normide ja poliitikaga, sealhulgas vajaduse korral acquis communautaire 'iga, pidades silmas nende riikide tulevast ühinemist. 2. Euroopa Liidu lepingu artiklis 49 on sätestatud, et iga Euroopa riik, kes austab vabaduse, demokraatia, inimõiguste ja põhivabaduste ning õigusriigi põhimõtteid, võib esitada taotluse liidu liikmeks astumiseks. 3. Euroopa Ülemkogu rõhutas 14. detsembri 2006. aasta kohtumise järeldustes uuendatud konsensust laienemise küsimuses, eelkõige põhimõtet, et iga kandidaatriiki hinnatakse tema saavutuste järgi. 4. Pärast seda, kui Island esitas 16. juulil 2009 Euroopa Liiduga ühinemise taotluse, kutsus nõukogu komisjoni üles esitama oma seisukoha Islandi taotluse suhtes. Seepärast võib Islandit käsitada potentsiaalse kandidaatriigina. 5. Nõukogu määruse (EÜ) nr 1085/2006 kohaselt antakse potentsiaalsetele kandidaatriikidele, Lääne-Balkani kandidaatriikidele ja Türgile abi muu hulgas kooskõlas Euroopa ja ühinemispartnerlustega. 6. Island kuulub Euroopa Majanduspiirkonda, mistõttu võetakse nõukogu määruse (EÜ) nr 1085/2006 kohase abi andmisel arvesse komisjoni iga-aastasesse laienemispaketti kuuluvaid aruandeid ja strateegiadokumente, ON VASTU VÕTNUD KÄESOLEVA MÄÄRUSE: Artikkel 1 Nõukogu määrust (EÜ) nr 1085/2006 muudetakse järgmiselt. 7. Artiklile 4 lisatakse järgmine lõik: „Islandile abi andmise aluseks on eelkõige laienemispaketti kuuluvad aruanded ja strateegiadokumendid.” 8. II lisas lisatakse sõnade „Bosnia ja Hertsegoviina” järele „Island”. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel komisjoni liige Olli REHN ([1]) ELT L 210, 31.7.2006 , lk 82, parandus ELT L 18, 25.1.2007, lk 11. ([2]) ELT L 170, 29.6.2007 , lk 1. ([3]) ELT C …, …, lk…. ([4]) ELT C …, …, lk…. ([5]) ELT C …, …, lk…. ([6]) ELT L 210, 31.7.2006 , lk 82, parandus ELT L 18, 25.1.2007, lk 11.